બીસીસીઆઇ સૂત્રોના જણાવ્યા અનુસાર અહીં ૨૪ ડિસેમ્બરે બેઠક યોજનારી પેનલ પાસે આઇપીએલ મેચોમાં સ્પોટ ફિક્સિંગની કોશિશ કરવાના પ્રયાસ કરનારા ક્રિકેટરોને સજા દેવાનો અધિકાર છે, જેમાં આજીવન પ્રતિબંધ પણ સામેલ છે. ચંદીલાને પોલીસે ૨૦૧૩માં રાજસ્થાન રોયલ્સની ટીમના પોતાના સાથીઓ એસ. શ્રીસંત અને અંકિત ચવ્હાણ સાથે આઇપીએલ મેચોમાં સ્પોટ ફિક્સિંગ કરવાની કોશિશના આરોપસર ધરપકડ કરવામાં આવી હતી. બીસીસીઆઇએ શ્રીસંત અને ચવ્હાણ પર આજીવન પ્રતિબંધ ફરમાવી દીધો છે.